《题王履方画渔樵扇》
宋代·章甫

山深多虎狼，腰斧老无力。
岂惟身上衣，浑家口中食。
水阔蛟龙怒，鱼鳖不易求。
虽无租赋迫，长有风波忧。
偶来苍江头，落日相劳苦。
斗米今几钱，粗免寒饿否。
形役乃如此，人生真可怜。
五陵美少年，宝马珊瑚鞭。

作者简介：（1045—1106）建州浦城人，徙居苏州，字端叔。神宗熙宁三年进士。调临川尉，移知寿春。进所著《孟子解义》，除应天府国子监教授，改著作佐郎。元丰中知山阴县，监左藏北库。哲宗朝通判宿州，复除开封府提举常平等事。徽宗即位，知虔州。崇宁初为都官郎中，时立元祐党籍，乃上言元祐臣僚因国事获罪，不应刻名著籍，禁锢子孙。坐忤宰相曾布，降官知泰州。后提举舒州灵仙观以卒。